“Kambagʻallikdan farovonlik sari” dasturini amalga oshirish boʻyicha birinchi navbatdagi chora-tadbirlar toʻgʻrisida
(resolution, 2025-12-27)

Oʻzbekiston Respublikasi Prezidentining 2024-yil 23-sentabrdagi “Kambagʻallikni qisqartirish va aholi turmush farovonligini oshirish borasidagi chora-tadbirlarni yangi bosqichga olib chiqish toʻgʻrisida”gi PF-143-son Farmonining ijrosini samarali taʼminlash maqsadida: 1. Quyidagilar: “Kambagʻallikdan farovonlik sari” dasturini (keyingi oʻrinlarda — Dastur) amalga oshirish boʻyicha birinchi navbatdagi chora-tadbirlar rejasi 1-ilovaga muvofiq; 2024-2025-yillarda aholini kambagʻallikdan chiqarishning yoʻnalishlar va hududlar kesimidagi maqsadli koʻrsatkichlari 2 va 3-ilovalarga muvofiq tasdiqlansin. 2. Vazirlar Mahkamasi (A. Aripov): ikki hafta muddatda Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining taklifiga asosan eng ogʻir ahvoldagi 1 000 ta mahallani tanlab, roʻyxatini shakllantirsin hamda ularning infratuzilmasini yaxshilash dasturini 1-noyabrga qadar tasdiqlasin. Bunda 2024-2025-yillarda mazkur mahallalarda tomorqa yerlarini sugʻorishni yaxshilash yoki ularda elektr energiyasi barqaror yetkazib berilishini taʼminlash, internet sifatini oshirish, ichki yoʻllarni taʼmirlash va boshqa infratuzilmani yaxshilash maqsadlari uchun jami 3,2 trillion soʻm mablagʻlar ajratiladi; 2024-yil 1-dekabrga qadar tadbirkorlik faoliyati hamda aholining barcha qatlamlariga yashash va dam olishi uchun qulay shart-sharoit yaratish maqsadida 2024-2025-yillarda 4-ilovaga muvofiq tuman va shaharlarni jadal kompleks rivojlantirish, shu jumladan, ularda kamida bittadan mahallada “yashil mahalla” loyihalarini amalga oshirishni nazarda tutuvchi dasturlarni tasdiqlasin. Bunda mazkur tuman va shaharlarda yuqori iqtisodiy oʻsishga turtki beruvchi ijtimoiy va infratuzilma loyihalari uchun Davlat budjetidan 2024-yilda 500 milliard soʻm va 2025-yilda 1 trillion soʻm mablagʻlar ajratilsin; oʻn kun muddatda har bir tuman va shaharning ixtisoslashuvidan kelib chiqib, sanoat, qishloq xoʻjaligi hamda xizmat koʻrsatish sohalarida tadbirkorlikning rivojlanishiga turtki beruvchi 5 tadan “drayver” loyihalar roʻyxatini tasdiqlasin va ularga zarur infratuzilmani yaratish uchun Davlat budjetidan 2024-2025-yillarda 1 trillion soʻm mablagʻ ajratilishini taʼminlasin. Iqtisodiyot va moliya vazirligi mazkur bandda nazarda tutilgan chora-tadbirlarni moliyalashtirish maqsadida “2024-yil uchun Oʻzbekiston Respublikasining Davlat budjeti toʻgʻrisida”gi Qonuniga tegishli oʻzgartirishlar kiritsin hamda 2025-yil uchun Davlat budjeti qonuni loyihasida zarur mablagʻlarni nazarda tutsin. 3. Iqtisodiyot va moliya vazirligi Kambagʻallikni qisqartirish va bandlik vazirligi, Markaziy bank va tijorat banklari hamda mahalliy hokimliklar bilan birgalikda aholini tadbirkorlikka jalb qilish hamda Kambagʻal oilalar reyestriga kiritilgan oilalar (keyingi oʻrinlarda — kambagʻal oilalar) aʼzolarining bandligini taʼminlagan tadbirkorlarni moliyaviy qoʻllab-quvvatlash uchun: oilaviy tadbirkorlikni rivojlantirish, “Biznesga birinchi qadam” dasturlari hamda mikromoliya tashkilotlari orqali joriy yil yakunigacha 4 trillion soʻm, 2025-yilda 15 trillion soʻm kreditlar ajratilishini taʼminlasin; oʻn kun muddatda subsidiyalar turlarini maqbullashtirish va mazkur maqsadlar uchun koʻzda tutilgan mablagʻlar hajmini kamaytirmagan holda kambagʻal oilalarga foizsiz ssuda ajratish tartibi boʻyicha takliflarni kiritsin; tadbirkorlar bilan uchrashuvlarni muntazam ravishda oʻtkazib borish, ularning muammolarini hal qilish, moliyaviy qoʻllab-quvvatlashning uzluksizligini taʼminlash hamda kreditlash hajmini oshirib borish, tashabbuskorlarga boʻsh yer maydonlarini auksion orqali sotish choralarini koʻrsin, tadbirkorlarning infratuzilma bilan bogʻliq muammolarini hal etsin. 4. Belgilab qoʻyilsinki, mahallalarda kambagʻal oilani aniqlash, uni Ijtimoiy reyestrga kiritish, kambagʻallikdan chiqarishga qaratilgan choralarni koʻrish, reyestrdan chiqarish jarayonlari “mahalla yettiligi” tomonidan hamkorlik asosida quyidagi tartibda amalga oshiriladi: kambagʻal oilalar yagona savolnoma asosida baholanadi va ularning ijtimoiy portreti shakllantiriladi; ijtimoiy xodim va hokim yordamchisi tomonidan ijtimoiy xizmat va yordam koʻrsatish, sogʻliqni saqlash, uy-joy, bandlik, taʼlim, xulq-atvor yoʻnalishlarini qamrab oluvchi oilani kambagʻallikdan chiqarish boʻyicha individual reja ishlab chiqiladi; kambagʻal oilalarga — daromadli mehnat faoliyati bilan band qilish va tadbirkorlikka jalb qilish yoʻnalishida hokim yordamchisi, ijtimoiy xizmat va yordam koʻrsatish, sogʻliqni saqlash va taʼlim yoʻnalishlarida — ijtimoiy xodim hamrohlik qiladi; oilalarni kambagʻallikdan chiqarish boʻyicha individual rejaning samaradorligi va natijadorligi monitoring qilib boriladi. 5. Oʻzbekiston mahallalari uyushmasi (K. Kuranbayev) ikki hafta muddatda mahalla raislari, mahalla faollari va nuroniylari hamda koʻchaboshilarning Dasturda belgilangan har bir yoʻnalish boʻyicha chuqur oʻqitilishini taʼminlasin. Bunda mahalla raislari, mahalla faollari va nuroniylari hamda koʻchaboshilar har kuni koʻchama-koʻcha yurib, har bir xonadon va oilada: tomorqaga ekin ekish, uy-joyida shinam va fayzli muhit yaratish, tozalikni saqlash, toʻgʻri ovqatlanish, piyoda yurish, zararli odatlardan voz kechish boʻyicha faol targʻibot va tashviqot olib borsin; farzandlarida bolalikdan boshlab kitobxonlikka mehr uygʻotish, ularni xorijiy tillar, kasb-hunar va sanʼatga oʻrgatish, ayoli va qizining oʻqishi va ishlashi uchun sharoit yaratish — muhim hayotiy vazifa, degan qarashni shakllantirsin; oʻz oldiga katta maqsadlar qoʻyib, ularga halol mehnat, doimiy izlanish va shijoat orqali erishishga intilib yashashni kundalik hayot tarziga aylantirishga koʻmaklashsin; oʻz oilasi va mahallasining tinchligi va farovonligi uchun kuyinish, oʻzaro ahillik va hamjihatlikni taʼminlash, hayotimizdagi oʻzgarish va yangilanishlarga daxldorlik hissini kuchaytirish boʻyicha muntazam taʼsirchan ish olib borsin; mahallalarga biriktirilgan tijorat banklari va boshqa masʼullardan mahalladagi vazifalarining toʻliq bajarilishini talab qilsin, shuningdek, kambagʻal oilalarning ijtimoiy shartnomadagi oʻz majburiyatlariga masʼuliyat bilan amal qilishi ustidan jamoatchilik nazoratini oʻrnatsin. 6. Qishloq xoʻjaligi vazirligi Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda bir oy muddatda 2024-2025-yillarda paxta-gʻalla maydonlarini qisqartirish hisobiga “kompaniya — kooperativ — dehqon xoʻjaligi” tamoyili asosida dehqonchilik va bogʻdorchilik tashkil etish uchun 50 ming gektar yer maydonini kambagʻal oilalarga 30 yilgacha ijaraga berish boʻyicha qaror loyihasini kiritsin. Bunda: yer maydonlarini ijaraga berish boʻyicha elektron onlayn auksion savdolarini “mahalla yettiligi”ning tavsiyasi bilan kambagʻal oilalar oʻrtasida oʻtkazish koʻzda tutilsin. 7. Maktabgacha va maktab taʼlimi vazirligi va Iqtisodiyot va moliya vazirligi Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda: Oʻzbekiston Respublikasi Prezidentining 2024-yil 27-iyundagi “Yoshlarni xorijiy tillarga oʻqitish tizimi samaradorligini oshirish boʻyicha qoʻshimcha chora-tadbirlar toʻgʻrisida”gi PQ-239-son qaroridan kelib chiqib umumtaʼlim maktablarining boʻsh turgan yer va bino-inshootlarida xorijiy tillar, kasb-hunarga oʻqitish va axborot texnologiyalari va dasturlash boʻyicha oʻquv kurslarini tashkil etish hamda maktabgacha taʼlim bilan qamrov darajasini 2025-yil yakunigacha 80 foizga yetkazish boʻyicha dasturni ikki oy muddatda Vazirlar Mahkamasiga kiritsin; Sport vazirligi bilan birgalikda 2024-yil yakuniga qadar har bir umumtaʼlim maktabida, “Barkamol avlod” bolalar maktablarida, shu jumladan, xususiy sektorni jalb qilgan holda maktabdan tashqari taʼlim va sport toʻgaraklari tashkil etilishini taʼminlasin; ikki oy muddatda xususiy maktabgacha taʼlim tashkilotlari tashkil etilishini moliyaviy ragʻbatlantirish boʻyicha takliflarni Vazirlar Mahkamasiga kiritsin. Umumtaʼlim maktablarida toʻgaraklarni tashkil etish va ularga kambagʻal oilalarning farzandlarini jalb qilish maqsadida 2025-yil uchun mahalliy budjet parametrlarini shakllantirishda 500 milliard soʻm mablagʻ nazarda tutilsin. 8. Oliy taʼlim, fan va innovatsiyalar vazirligi Iqtisodiyot va moliya vazirligi bilan birgalikda 2024-yil 1-noyabrga qadar oliy taʼlim muassasalariga davlat granti boʻyicha qabul kvotasini bosqichma-bosqich oshirish hamda kambagʻal oilalarning bilimli va iqtidorli farzandlari taʼlim olishlari uchun imkoniyatlarni kengaytirishni nazarda tutuvchi qaror loyihasini Vazirlar Mahkamasiga kiritsin. 9. Belgilansinki: Ijtimoiy reyestrga kiritilgan oilalar farzandlari davlat maktabgacha taʼlim tashkilotlariga imtiyozli asosda qabul qilinadi; 2025/2026 oʻquv yilidan boshlab, Ijtimoiy reyestrga kiritilgan oilalar farzandlarining davlat oliy taʼlim muassasalari talabalar turar joylaridagi yashash xarajatlari Davlat budjeti hisobidan qoplab beriladi; 2025-yildan boshlab “El-yurt umidi” jamgʻarmasi tomonidan Ijtimoiy reyestrga kiritilgan oilalarning farzandlari uchun alohida kvotalar ajratiladi. Mazkur bandda nazarda tutilgan imtiyozlar Ijtimoiy reyestrning “kambagʻallik chegarasidagi oila” toifasidagi oilalarga ular ushbu toifaga kiritilgan sanadan boshlab 12 oy davomida qoʻllanadi. 10. AT “Xalq banki”, “Mikrokreditbank” ATB biriktirilgan rahbarlarning xulosasi asosida: Ijtimoiy reyestrga kiritilgan oilalarga noutbuk sotib olish uchun 5 yil muddatga 2 yil imtiyozli davr bilan garovsiz va foizsiz qarz ajratsin; tadbirkorlik faoliyatini boshlash uchun qiymati 30 mln soʻmgacha boʻlgan kichik ishlab chiqarish uskunalari, koʻchma doʻkonlar (food truck), motoroller, skuter va shu kabi boshqa asosiy vositalarni sotib olish uchun 5 yil muddatga boʻlib-boʻlib toʻlash sharti bilan garovsiz va foizsiz qarz ajratsin. Iqtisodiyot va moliya vazirligi tijorat banklariga Davlat budjeti hisobidan zarur mablagʻlarni ajratsin. 11. Vazirlar Mahkamasi 2025-yil uchun uy-joy va ipoteka bozorini rivojlantirish dasturi doirasida ajratiladigan subsidiyalar sonini 1,2 baravarga oshirishni nazarda tutsin. 12. Dasturni amalga oshirish doirasida 2024-2025-yillarda tajriba tariqasida ogʻir ahvoldagi oilalarni kambagʻallikdan chiqarish maqsadida quyidagilarni nazarda tutuvchi yangi tartib tajriba tariqasida joriy etilsin: a) Qoraqalpogʻiston Respublikasi, viloyatlar va Toshkent shahri, tuman (shahar) tashkilotlarining 14 mingta rahbarlari va ularning oʻrinbosarlarining har biriga har 6 oyda 5 tadan eng ogʻir ahvoldagi kambagʻal oilalar biriktiriladi. Bunda biriktirilgan masʼullar quyidagi vazifalarni amalga oshiradi: oilalarning kambagʻallik holatiga tushish sabablarini oʻrganib, “mahalla yettiligi” tomonidan oilani kambagʻallikdan chiqarish boʻyicha individual reja ishlab chiqilishini taʼminlaydi; “mahalla yettiligi”, tijorat banklari, Oʻzbekiston fermer, dehqon xoʻjaliklari va tomorqa yer egalari kengashi hamda yetakchi tadbirkorlarni jalb qilgan holda oilalarning oʻz tomorqasi imkoniyatlaridan samarali foydalanishiga, ishtiyoqi bor shaxslarning oʻzini oʻzi band qilishiga va tadbirkorlikni yoʻlga qoʻyishiga hamda oila aʼzolarining, ayollarning kasb-hunar va xorijiy tilni oʻrganishiga, ularga boʻsh ish oʻrinlarini topishga va ishga joylashishiga koʻmaklashadi; tadbirkorlik faoliyatini boshlash uchun kichik ishlab chiqarish uskunalari, koʻchma doʻkonlar, motoroller, skuter va shu kabi boshqa asosiy vositalarni foizsiz qarz hisobidan olib beradi; kambagʻal oilalar farzandlarini maktabgacha taʼlim tashkilotiga joylashtirishga koʻmaklashadi, bolalarning taʼlim muassasalariga, qoʻshimcha darslar va toʻgaraklarga qatnashishini nazoratga oladi hamda foizsiz qarz asosida olib berilgan noutbukdan samarali foydalanishiga shart-sharoit yaratib beradi, har bir oilaga homiylik asosida dars stoli va stuli, sport kiyimlarini olishga yordam beradi; oilaning davlat tomonidan taqdim etiladigan tibbiy xizmatlardan toʻliq foydalanishini, xususan, ayollar va bolalarning tizimli ravishda skrining tekshiruvidan oʻtkazilishini taʼminlaydi, xonadon sanitariya holatini yaxshilashga, kundalik turmush tarzi va ovqatlanishda zararli odatlardan voz kechishga, yoshidan qatʼiy nazar har bir oila aʼzosining jismoniy tarbiya va sport bilan shugʻullanishga, qariyalarni piyoda yurishga undaydi; oilalarning mehnat qilish imkoniyatini cheklovchi omillarni bartaraf etish uchun ijtimoiy xodim bilan birgalikda zarur ijtimoiy xizmat va yordamlar koʻrsatilishini taʼminlaydi; har oyda ikki marta oʻziga biriktirilgan oilalar bilan uchrashib, kambagʻallikdan chiqarish boʻyicha individual rejada belgilangan choralar amalga oshirilishini tahlil qiladi, yuzaga kelgan muammolarni aniqlaydi hamda ularni joyida bartaraf etish choralarini koʻrib boradi; b) 2024-2025-yillarda respublika darajasidagi davlat idoralari rahbarlari va ularning oʻrinbosarlari eng ogʻir ahvoldagi 1 000 ta mahallaga biriktiriladi. Bunda mahallaga biriktiriladigan masʼullar quyidagi vazifalarni amalga oshiradi: tadbirkorlarning muammolarini hal etish, mahallaning iqtisodiy rivojlanishiga turtki beradigan zaxira va imkoniyatlarni ishga solishga koʻmaklashadi, tomorqadan samarali foydalanishni tashkil etadi; elektr energiyasi taʼminotini yaxshilash, mahallani tuman markazi bilan bogʻlash, shu jumladan, avtobus va taksilar faoliyatini yoʻlga qoʻyish va ichki yoʻllarini taʼmirlash, asosiy koʻchalarni shagʻallashtirish va energiya tejamkor yoritkichlar oʻrnatish, toza ichimlik suv bilan taʼminlash choralarini koʻradi; internet tezligi va sifatini oshirishga hamda maktablar bilan birgalikda kambagʻal oilalarning aʼzolari uchun axborot texnologiyalari toʻgaraklarini tashkil etishga koʻmaklashadi; mahallani tashabbusli budjet jarayonlariga faol jalb qilish hamda mahalla infratuzilmasini yaxshilash loyihalari ishlab chiqilishida amaliy yordam beradi; mahallada yoki uning yaqinida joylashgan taʼlim muassasasi (umumtaʼlim maktabi, kasb-hunar maktabi, musiqa va sanʼat yoki sport maktabi) bazasida qoʻshimcha darslar, xorijiy til va kompyuter kurslari, sport toʻgaraklari tashkil etilishini nazorat qiladi; yoshlarga, xususan, 9-sinf bitiruvchilarining taʼlim olishga va kasb-hunar oʻrganishga boʻlgan qiziqishlarini oshirish va ularni yoʻnaltirish, oliy va professional taʼlim muassasalarida tahsil olish orqali kelajakda yashash tarzini yaxshilash imkoniyatlari haqida tushunchalar beradi; mahalla hududida joylashgan maktabgacha taʼlim va maktab hojatxonalari taʼmirlanishini nazoratga oladi; har oyda bir marta oʻziga biriktirilgan mahallalarga borib, chora-tadbirlarda belgilangan vazifalar amalga oshirilishini tahlil qilib, yuzaga kelgan muammolarni aniqlaydi va ularni joyida bartaraf etish choralarini koʻradi; v) kambagʻal oilalar va mahallalarga biriktirilgan rahbarlarga zimmasiga yuklatilgan vazifalarni bajarish doirasida tegishli tashkilotning foydasi va budjetdan tashqari mablagʻlaridan foydalanishga ruxsat etiladi. Bunda koʻmak koʻrsatish faqat kambagʻal oilalar oʻz daromadini oshirishi, farzandlarining taʼlim olishi va oila aʼzolarining sogʻligʻini tiklashi va yashash sharoitini yaxshilashi bilan bogʻliq boshqa majburiyatlarni bajargan taqdirda amalga oshiriladi. Ushbu mablagʻlar hisobidan kambagʻal oilalarga moddiy yordam koʻrsatish taqiqlanadi. 13. Belgilansinki, 2025-yil 1-apreldan boshlab: Samarqand va Toshkent shaharlarida eksperiment tariqasida autsorsing asosida Ijtimoiy reyestrga kiritilgan boquvchisini yoʻqotgan toʻliq boʻlmagan oilalar, mehnatga layoqatli aʼzosi boʻlmagan oilalar, ikki va undan ortiq nogiron aʼzolari mavjud oilalardagi oʻzgalar parvarishiga muhtoj shaxslarga kunduzgi qatnov asosida qarab turish xizmati koʻrsatiladi; ijtimoiy yetimlikning oldini olish, yetim va ota-ona qaramogʻidan mahrum boʻlgan bolalarga individual yondashuv asosida oilaga yaqin muhitda gʻamxoʻrlik koʻrsatish hamda tarbiyalash xizmatini koʻrsatish maqsadida mahallalarda oila shaklidagi kichik hajmli bolalar uylari tashkil etiladi. Bunda dastlabki bosqichda mazkur tadbirlar Ijtimoiy himoya davlat jamgʻarmasi mablagʻlari hisobidan 2024-yilda Toshkent shahrida amalga oshiriladi. 14. Jamoat ishlari jamgʻarmasi, Hunarmandchilik va kasanachilikni qoʻllab-quvvatlash jamgʻarmasi hamda Aholini tadbirkorlikka jalb qilish jamgʻarmasi negizida yuridik shaxs maqomiga ega boʻlgan Kambagʻallikni qisqartirish davlat maqsadli jamgʻarmasi (keyingi oʻrinlarda — Jamgʻarma) tashkil etilsin. Kambagʻallikni qisqartirish davlat maqsadli jamgʻarmasining vasiylik kengashi tarkibi 5-ilovaga muvofiq tasdiqlansin. Belgilansinki, Jamgʻarma vasiylik kengashi Jamgʻarmaning oliy boshqaruv organi, 22 ta shtat birligidan iborat Jamgʻarma Ijro etuvchi direksiyasi esa uning ijro organi hisoblanadi. 15. Vazirlar Mahkamasi, Ijtimoiy himoya milliy agentligi, vazirlik va idoralarning shtat birliklariga kiritilayotgan oʻzgartirishlar 6-ilovaga muvofiq tasdiqlansin. 16. Belgilansinki, hududlarda Dastur ijrosini taʼminlashga quyidagi masʼullar bilan birga tuman va shahar hokimlari shaxsan masʼul va javobgar boʻladi: oilalarga davlat tomonidan koʻrsatiladigan xizmatlarning oʻz vaqtida va sifatli taqdim etilishiga, mahallalarni obodonlashtirish va koʻkalamzorlashtirishga, aholi bandligini taʼminlash va daromadlarini oshirishga — “mahalla yettiligi”; barqaror bandlik va yuqori daromad topishga erishishga — Kambagʻallikni qisqartirish va bandlik vazirligi, Iqtisodiyot va moliya vazirligi, Qishloq xoʻjaligi vazirligi, Oʻzbekiston mahallalari uyushmasi, tijorat banklari; taʼlim olish va kasb-hunar oʻrganishga — Maktabgacha va maktab taʼlimi vazirligi, Oliy taʼlim, fan va innovatsiyalar vazirligi, Sport vazirligi, Kambagʻallikni qisqartirish va bandlik vazirligi; kafolatlangan davlat tibbiy xizmatidan foydalanishga — Sogʻliqni saqlash vazirligi, Ijtimoiy himoya milliy agentligi, Sport vazirligi; ijtimoiy xizmatdan foydalanishga — Ijtimoiy himoya milliy agentligi, Sogʻliqni saqlash vazirligi, Kambagʻallikni qisqartirish va bandlik vazirligi; yashash sharoitlarini yaxshilashga — Qurilish va uy-joy kommunal xoʻjaligi vazirligi, Iqtisodiyot va moliya vazirligi, Energetika vazirligi, Suv xoʻjaligi vazirligi, Oʻzbekiston mahallalari uyushmasi; davlat tomonidan mahallalar infratuzilmasini rivojlantirishga — Qurilish va uy-joy kommunal xoʻjaligi vazirligi, Energetika vazirligi, Suv xoʻjaligi vazirligi, Avtomobil yoʻllari qoʻmitasi, “Hududiy elektr tarmoqlari” AJ, Iqtisodiyot va moliya vazirligi, Oʻzbekiston mahallalari uyushmasi. Vazirlar Mahkamasi (A. Aripov) bir hafta muddatda mazkur bandda nazarda tutilgan vazirlik va idoralar, ularning hududiy boʻlinmalarida bir nafar rahbar oʻrinbosarini Dasturning ijrosiga bevosita masʼul etib belgilasin. 17. Mazkur qaror ijrosini samarali tashkil qilishga masʼul va shaxsiy javobgar etib vazirlik va idoralar rahbarlari, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari belgilansin. Bosh prokuratura (I. Adhamov) Ijtimoiy inspeksiya bilan birgalikda ushbu qarorda belgilangan chora-tadbirlarning oʻz vaqtida va toʻliq ijro etilishini muntazam ravishda nazorat qilib borsin. 18. Mazkur qaror ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov va Oʻzbekiston Respublikasi Prezidenti maslahatchisi — Ijtimoiy himoya milliy agentligi direktori M.P. Olloyorov belgilansin. T/rChora-tadbir nomiAmalga oshirish mexanizmiIjro muddatiMasʼullarI. Dasturni amalga oshirishida tashkiliy va birinchi darajali chora-tadbirlar1.Qoraqalpogʻiston Respublikasi, viloyatlar va Toshkent shahri, tuman (shahar) tashkilotlarining 14 mingta rahbarlari va ularning oʻrinbosarlarining har biriga 5 tadan eng ogʻir ahvoldagi kambagʻal oilalarni biriktirish.1. Tuman (shahar), mahalla kesimida rahbarlar va ularning oʻrinbosarlari biriktiriladigan kambagʻal oilalar roʻyxatini shakllantirish.2024-yil 1-oktabrQoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2. Kambagʻal oilalarning kambagʻallikka tushish sabablaridan kelib chiqib, rahbarlar va ularning oʻrinbosarlarini 5 tadan oilaga biriktirish.Bir hafta muddatda3. Mazkur rahbarlarga 6 oydan soʻng yana 5 tadan oilani biriktirish.Har 6 oyda2.Eng ogʻir ahvoldagi mahallalarga respublika darajasidagi davlat idoralari rahbarlari va ularning oʻrinbosarlarini biriktirish.1. Kam taʼminlangan oilalarning ulushi yuqori, ijtimoiy-iqtisodiy rivojlanishi hamda infratuzilma bilan taʼminlanish darajasi past boʻlgan eng ogʻir ahvoldagi 1000 ta mahallalar roʻyxatini shakllantirish va tasdiqlash.2024-yil 5-oktabrVazirlar Mahkamasi,Kambagʻallikni qisqartirish va bandlik vazirligi,Iqtisodiyot va moliya vazirligi(A. Xaydarov),Ijtimoiy himoya milliy agentligi(S. Abdullayev)2. Eng ogʻir ahvoldagi mahallalarga biriktiriladigan respublika darajasidagi rahbarlar va ularning oʻrinbosarlar roʻyxatini shakllantirish va ularga mahallalarni biriktirish.Bir hafta muddatda3.Kambagʻallikdan chiqqan oilalarning ijobiy tajribasini ommalashtirish, ularning ijtimoiylashuviga, bandligiga, shuningdek, moliyaviy mustaqilligiga koʻmaklashishga oʻz hissasini qoʻshgan tadbirkorlik subyektlarini ragʻbatlantirish.1. Kambagʻal oilalarning ijtimoiylashuviga, bandligiga, shuningdek, moliyaviy mustaqilligiga koʻmaklashishga oʻz hissasini qoʻshib kelayotgan tadbirkorlik subyektlarini davlat va boshqa mukofotlar bilan taqdirlash, ular orasida “Inson uchun” koʻrik-tanlovini oʻtkazish tartibini tasdiqlash.Bir oy muddatdaSavdo-sanoat palatasi(D. Vahobov),Ijtimoiy himoya milliy agentligi(S. Abdullayev),Oʻzbekiston mahallalari uyushmasi(K. Kuranbayev),Madaniyat vazirligi(O. Nazarbekov),Oʻzbekiston Milliy axborot agentligi(A. Koʻchimov),Oʻzbekiston Milliy teleradio-kompaniyasi(A. Joʻraboyev)2. Kambagʻallikdan chiqqan oilalarning ijobiy tajribasini ommalashtirish, ular toʻgʻrisida filmlar ishlab chiqish, davriy nashrlar va boshqa matbaa mahsulotlarini chop etish, koʻrsatuvlar, radioeshittirishlarni tashkil etish.Doimiy3. Davlat buyurtmasi boʻyicha yaratiladigan kinofilmlarda kambagʻal oilani mehnat orqali kambagʻallikdan chiqarish, ularga davlat tomonidan taqdim etilayotgan ijtimoiy yordam va imtiyozlarni aks ettirish.Doimiy4.“Kambagʻallikdan farovonlik sari” dasturida nazarda tutilgan imkoniyatlarni roʻyobga chiqarish yuzasidan barcha darajadagi idoralar va tashkilotlarning, shuningdek, kambagʻal oilalarga va mahallalarga biriktirilgan rahbarlar faoliyatining samaradorlik koʻrsatkichlarini belgilash.1. “Kambagʻallikdan farovonlik sari” dasturida belgilangan vazifalardan kelib chiqqan holda indikatorlarni ishlab chiqish.2. Ushbu indikatorlar asosida mahallalarga va kambagʻal oilalarga biriktirilgan rahbarlar faoliyatining samaradorlik koʻrsatkichlarini ishlab chiqib tasdiqlash uchun “Kambagʻallikdan farovonlik sari” dasturini amalga oshirish boʻyicha respublika komissiyasiga kiritish.Bir oy muddatdaKambagʻallikni qisqartirish va bandlik vazirligi,Ijtimoiy himoya milliy agentligi(S. Abdullayev)II. Barqaror bandlik va yuqori daromad topishga erishish, tadbirkorlar bilan oʻzaro manfaatli hamkorlik oʻrnatish, “drayver” loyihalarni amalga oshirish, yer maydonlarini kambagʻal oilalarga ijaraga berish, tadbirkorlikka jalb qilish5.2024-yil yakuniga qadar 500 ming, 2025-yil davomida 1 million nafar aholini kambagʻallikdan chiqarish choralarini koʻrish yuzasidan kompleks chora-tadbirlarni amalga oshirish.1. 2024-2025-yillarga moʻljallangan maqsadli koʻrsatkichlarni “viloyat — tuman (shahar) — mahalla” darajasida belgilash.2. Mavjud iqtisodiy instrumentlar asosida aholi bandligini taʼminlash, yoshlarning taʼlim olishi va kasb-hunar oʻrganishi, aholining tibbiy va ijtimoiy xizmatlardan foydalanishi hamda mahallalar infratuzilmasini rivojlantirish choralarini koʻrish.3. Amalga oshirilgan ishlar yuzasidan choraklik maʼlumotlarni Prezident Administratsiyasiga kiritib borish.2024-2025-yillar davomidaKambagʻallikni qisqartirish va bandlik vazirligi,Iqtisodiyot va moliya vazirligi(I. Norqulov),Ijtimoiy himoya milliy agentligi(J. Abruyev),Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari6.Kambagʻal oilalarga koʻmak choralarini ijtimoiy shartnoma asosida koʻrsatish tartibini joriy etish.1. Ijtimoiy shartnoma tizimini joriy qilish boʻyicha xalqaro tajribani oʻrganish.2. Davlat tomonidan aholini ijtimoiy qoʻllab-quvvatlash hamda ularning daromadini oshirishga qaratilgan xarajatlarni tahlil qilish.3. Ijtimoiy shartnomani amaliyotga joriy etish tartibini tasdiqlash uchun “Kambagʻallikdan farovonlik sari” dasturini amalga oshirish boʻyicha respublika komissiyasiga kiritish.4. Oilaning mehnatga layoqatli aʼzolaridan bandlikni talab qilgan holda koʻrsatiladigan ijtimoiy xizmatlar va yordamlar roʻyxatini tasdiqlash uchun Vazirlar Mahkamasiga kiritish.2024-yil 1-noyabrIjtimoiy himoya milliy agentligi(J. Abruyev),Kambagʻallikni qisqartirish va bandlik vazirligi,Iqtisodiyot va moliya vazirligi(O. Fozilkarimov)7.2024-2025-yillarda 100 mingta kambagʻal oilaga paxta-gʻalla maydonlarini qisqartirish hisobiga “kompaniya — kooperativ — dehqon xoʻjaligi” tamoyili asosida dehqonchilik va bogʻdorchilik tashkil etish uchun 50 ming gektar yer maydonlarini 30 yilgacha ijaraga berish.1. Quyidagilarni nazarda tutuvchi Vazirlar Mahkamasining qarori loyihasini ishlab chiqish:2024-yil 1-noyabrVazirlar Mahkamasi,Qishloq xoʻjaligi vazirligi,tegishli vazirlik va idoralar2024-2025-yillarda tuman hokimliklari zaxirasidagi 50 ming gektar yer maydonlarini elektron onlayn auksion savdolariga qoʻyish;yer maydonlarini ijaraga berish boʻyicha elektron onlayn auksion savdolarini “mahalla yettiligi”ning tavsiyasi bilan kambagʻal oilalar oʻrtasida oʻtkazish;yer maydonlarini ijaraga berish boʻyicha elektron onlayn auksion savdolari gʻoliblariga yer uchastkasi narxini 10 yil muddatga teng ulushlarda foizsiz boʻlib-boʻlib toʻlashga ruxsat etish;garov pulini bazaviy hisoblash miqdorining 10 foizi miqdorida belgilash.2024-2025-yillar davomida8.Aholining ijtimoiy ehtiyojmand toifalarini ishga joylashtirish uchun tashkilot (ish beruvchi) tomonidan zaxiralangan ish oʻrinlari toʻgʻrisida maʼlumotlar (ish.mehnat.uz) real vaqt rejimida yangilab boriladigan platformani ishga tushirish.Bunda, hokim yordamchisi tomonidan zaxiralangan ish oʻrinlariga kambagʻal oila aʼzolarini toʻgʻridan-toʻgʻri ish beruvchiga yuborish tizimini joriy etish.Quyidagilarni nazarda tutuvchi qaror loyihasini Vazirlar Mahkamasiga kiritish:1. Tashkilot (ish beruvchi) tomonidan zaxiralangan ish oʻrinlari toʻgʻrisida maʼlumotlar real vaqt rejimida yangilab boriladigan platformani ishga tushirish;2. Ish beruvchilar oʻrtasida oʻzlarida mavjud kvotalangan ish oʻrinlarini platformaga kiritish, kambagʻal oilalar aʼzolariga kvotalangan ish oʻrinlarini taklif etish boʻyicha targʻibot tadbirlarini tashkil etish;3. Hokim yordamchisi tomonidan zaxiralangan ish oʻrinlariga kambagʻal oila aʼzolarini toʻgʻridan-toʻgʻri ish beruvchiga yuborish tizimini joriy etish.2025-yil iyulKambagʻallikni qisqartirish va bandlik vazirligi,Ijtimoiy himoya milliy agentligi(S. Abdullayev),Adliya vazirligi(A. Tashkulov)9.Mehnatga haq toʻlashning eng kam miqdorining 1,5 baravaridan kam boʻlmagan oylik ish haqi toʻlangan holda ishga qabul qilingan kambagʻal oila aʼzosi uchun ijtimoiy soliqni uch yil davomida 1 foiz stavkada belgilash.1. Mehnatga haq toʻlashning eng kam miqdorining 1,5 baravaridan kam boʻlmagan oylik ish haqi toʻlangan holda ishga qabul qilingan kambagʻal oila aʼzosi uchun ijtimoiy soliq uch yil davomida 1 foiz stavkada toʻlash boʻyicha hujjat loyihasini ishlab chiqish.2. Qonun loyihasini Vazirlar Mahkamasiga kiritish.2025-yil 1-yanvarIqtisodiyot va moliya vazirligi(A. Xaydarov),Davlat soliq qoʻmitasi(Sh. Kudbiyev),Ijtimoiy himoya milliy agentligi(J. Abruyev),Kambagʻallikni qisqartirish va bandlik vazirligiIII. Taʼlim olish va kasb-hunarga oʻrganish imkoniyatini yaratish, maktabgacha taʼlim bilan qamrovni oshirish, xorijiy tillarga, kasb-hunarga yoki mutaxassislikka oʻqitish, oliy maʼlumot olishga koʻmaklashish10.Kambagʻal oilalarning farzandlarini maktabdan tashqari taʼlim va sport toʻgaraklariga qamrab olish darajasini oshirish.1. Respublika boʻyicha har bir umumtaʼlim maktabida mavjud boʻsh bino-inshoot va yer maydonlarini xatlovdan oʻtkazish.2024-yil 1-noyabrMaktabgacha va maktab taʼlimi vazirligi(X. Umarova),Sport vazirligi(A. Ikramov),Ijtimoiy himoya milliy agentligi(S. Abdullayev),Iqtisodiyot va moliya vazirligi(O. Fozilkarimov),Adliya vazirligi(A. Tashkulov)2. Xatlov natijalaridan kelib chiqib, umumtaʼlim maktablarining boʻsh turgan yer va bino-inshootlarida xorijiy tillar, kasbga oʻqitish va axborot texnologiyalari va dasturlashtirish boʻyicha oʻquv kurslarini tashkil etish yuzasidan dasturni Vazirlar Mahkamasiga kiritish.Ikki oy muddatda3. Har bir umumtaʼlim maktabida, “Barkamol avlod” maktablarida, shu jumladan xususiy sektorni jalb qilgan holda maktabdan tashqari taʼlim va sport toʻgaraklarini tashkil etish.2024-yil 31-dekabr4. Xususiy maktabgacha taʼlim tashkilotlari tashkil etilishini moliyaviy ragʻbatlantirish boʻyicha takliflarni Vazirlar Mahkamasiga kiritish.Ikki oy muddatda11.2025-yil yakuniga qadar respublikadagi 3 — 7 yoshli bolalarning maktabgacha taʼlim bilan qamrov darajasini 80 foizga yetkazish.1. Mahallalar kesimida 3 — 7 yoshli bolalarning maktabgacha taʼlim bilan qamrovi darajasini oʻrganib chiqish.2024-yil 1-oktabrMaktabgacha va maktab taʼlim vazirligi(X. Umarova),Iqtisodiyot va moliya vazirligi(O. Fozilkarimov)Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2. 2025-yil yakuniga qadar 3 — 7 yoshli bolalarni maktabgacha taʼlim bilan qamrab olish dasturini ishlab chiqish va bunda quyidagilarni nazarda tutish:aholining yashash darajasi va toʻlov qobiliyati yuqori boʻlgan (kambagʻal oilalar kam boʻlgan) mahallalarda davlat-xususiy sheriklik shaklidagi nodavlat maktabgacha taʼlim tashkilotlarini tashkil etish;oilaviy nodavlat maktabgacha taʼlim tashkilotlarini faqatgina olis va chekka mahallalarda tashkil etish;aholining toʻlov qobiliyati past (kambagʻal oilalar nisbatan koʻp boʻlgan) va demografik oʻsish darajasi yuqori boʻlgan mahallalarda davlat, shu jumladan, xalqaro moliya institutlari kredit va grant mablagʻlari hisobidan davlat-xususiy sheriklik shaklidagi nodavlat maktabgacha taʼlim tashkilotlarini tashkil etish;ijtimoiy soha muassasalarining boʻsh binolarida qisqa muddatli guruhlarni tashkil etish.2024-yil 1-noyabr3. 2025-2026-yillarda maktabgacha taʼlim bilan qamrov darajasini oshirishni nazarda tutuvchi Vazirlar Mahkamasi qarori loyihasini tasdiqlash uchun kiritish.2024-yil 15-noyabrMaktabgacha va maktab taʼlim vazirligi(X. Umarova)12.Davlat-xususiy sheriklik shaklidagi nodavlat maktabgacha taʼlim tashkilotlari tashkil etilishni ragʻbatlantirish.1. Davlat-xususiy sheriklik shaklidagi nodavlat maktabgacha taʼlim tashkilotlarini (oilaviy maktabgacha taʼlim tashkilotlari bundan mustasno) tashkil etish va faoliyatini kengaytirish istagida boʻlgan tadbirkorlarni moliyaviy ragʻbatlantirishning (past foizli kredit ajratish) yangi mexanizmini ishlab chiqish.2. Ragʻbatlantirishning yangi mexanizmi boʻyicha takliflarni Vazirlar Mahkamasiga kiritish.2024-yil 1-dekabrIqtisodiyot va moliya vazirligi(O. Fozilkarimov),Maktabgacha va maktab taʼlim vazirligi(X. Umarova)13.Kambagʻal oilalar reyestriga kiritilgan oilalar farzandlarining davlat oliy taʼlim muassasalari talabalar turar joylaridagi yashash xarajatlarini qoplab berish tartibini tasdiqlash.1. Kambagʻal oilalar reyestriga kiritilgan oilalar farzandlarining yashash xarajatlarini qoplab berish tartibini tasdiqlash boʻyicha Vazirlar Mahkamasi qarori loyihasini ishlab chiqish.2025-yil 1-iyunOliy taʼlim, fan va innovatsiyalar vazirligi(K. Sharipov),Iqtisodiyot va moliya vazirligi(O. Fozilkarimov)2. Manfaatdor vazirlik va idoralar bilan qaror loyihasini kelishish.2025-yil 15-iyun3. Qaror loyihasini oʻrnatilgan tartibda Vazirlar Mahkamasiga kiritish.2025-yil 20-iyun14.“El-yurt umidi” jamgʻarmasi tomonidan Ijtimoiy reyestrga kiritilgan oilalar farzandlari uchun alohida grantlar ajratish choralarini koʻrish.1. Jamgʻarmaning har yilgi kvotalarini ishlab chiqishda Ijtimoiy reyestrga kiritilgan oilalar farzandlari uchun alohida grantlar ajratish boʻyicha parametrlarni shakllantirish.2. Jamgʻarma Vasiylik kengashi tomonidan Ijtimoiy reyestrga kiritilgan oilalar farzandlari uchun alohida grantlarni tasdiqlash hamda talabgorlarni saralab olish choralarini koʻrish.Har yiliJamgʻarma stipendiyalarini eʼlon qilish muddatidan kelib chiqibVazirlar Mahkamasi,“El-yurt umidi” jamgʻarmasi(Bekmurodov)Oliy taʼlim, fan va innovatsiyalar vazirligi(K. Sharipov)15.Oliy taʼlim muassasalariga davlat granti boʻyicha qabul kvotasini bosqichma-bosqich oshirib borish orqali Kambagʻal oilalar reyestriga kiritilgan oilalar farzandlari taʼlim olishlari uchun imkoniyatni kengaytirish choralarini koʻrish.Kambagʻal oilalar reyestriga kiritilgan oilalar farzandlari taʼlim olishlari uchun imkoniyatni kengaytirish tartibini belgilovchi qaror loyihasini ishlab chiqish, bunda:a) 2024/2025 oʻquv yilidan boshlab oliy taʼlim muassasalarida oʻzlashtirish koʻrsatkichi:80 foizidan yuqori boʻlgan talabalarga keyingi oʻquv yili uchun davlat grantini taqdim etish;70 foizidan yuqori boʻlgan talabalarga keyingi oʻquv yili uchun foizsiz taʼlim krediti ajratish;b) 2025/2026 oʻquv yilidan boshlab davlat grantiga qabul qilish uchun zarur boʻlgan ballning 90 foizini toʻplagan talabalarga davlat grantini berish. Bunda tegishli yoʻnalish boʻyicha ajratilgan davlat granti kvotasining 10 foizgacha boʻlgan qismi Kambagʻal oilalar reyestriga kiritilgan oilalar farzandlari uchun yoʻnaltirish;v) moliyaviy mustaqil boʻlgan davlat oliy taʼlim muassasalari rektorlari bilan birgalikda oliy taʼlim muassasalarining budjetdan tashqari mablagʻlari hisobidan har yili kamida 1 mlrd soʻmgacha miqdoridagi taʼlim grantlari ajratish amaliyotini joriy etishni koʻzda tutish.2024-yil 1-noyabrVazirlar Mahkamasi,Oliy taʼlim, fan va innovatsiyalar vazirligi(K. Sharipov),Iqtisodiyot va moliya vazirligi(O. Fozilkarimov)IV. Kambagʻal oilalar aʼzolarining kafolatlangan davlat tibbiy xizmatidan foydalanishi, tibbiy koʻrikdan oʻtishi hamda oʻz sogʻligʻi uchun ijtimoiy masʼuliyatini oshirishiga koʻmaklashish16.Kambagʻal oilalarni tibbiy koʻrikdan oʻtkazish, ularning oʻz sogʻligʻi uchun ijtimoiy masʼuliyatini oshirish choralarini koʻrish.1. Kambagʻal oilalarning har bir aʼzosini yilda bir marta toʻliq tibbiy koʻrikdan oʻtkazish grafigini ishlab chiqish va tibbiy koʻrikdan oʻtkazish.2. Kambagʻal oilalarning oʻz sogʻligʻi uchun ijtimoiy masʼuliyatini oshirish (kundalik turmush tarzi va isteʼmolda zararli odatlardan voz kechish) boʻyicha targʻibot va tashviqot ishlarini amalga oshirish.3. Kambagʻal oilalar farzandlarining har biri sport toʻgaraklariga qatnashishi uchun imkoniyatlar yaratish, oilaning tibbiy xizmatlarga oʻz hisobidan sarflaydigan xarajatlarini qisqartirish choralarini koʻrish.DoimiySogʻliqni saqlash vazirligi(A. Xudayarov),Sport vazirligi(A. Ikramov),Ijtimoiy himoya milliy agentligi(S. Abdullayev),Kambagʻal oilalarga biriktirilgan rahbarlar va ularning oʻrinbosarlari17.Davlat va nodavlat tibbiyot tashkilotlarida davlat budjeti mablagʻlari hisobidan tibbiy yordam koʻrsatish.1. Vazirlar Mahkamasining qaror loyihasini ishlab chiqish.2024-yil 1-noyabrSogʻliqni saqlash vazirligi(A. Xudayarov),Iqtisodiyot va moliya vazirligi(O. Fozilkarimov)2. Manfaatdor vazirlik va idoralar bilan qaror loyihasi kelishish.2024-yil 15-noyabr3. Hujjat loyihasini Vazirlar Mahkamasiga kiritish.2024-yil 30-noyabr18.Oilaning davlat tomonidan taqdim etiladigan tibbiy xizmatlardan toʻliq foydalanishi, xususan, ayollar va bolalarning tizimli ravishda skriningdan oʻtkazilishini taʼminlash, xonadonda sanitariya holatini yaxshilash, oila aʼzolarini zararli odatlardan voz kechishga, yoshidan qatʼiy nazar har bir oila aʼzosining jismoniy tarbiya va sport bilan shugʻullanishiga erishish, qariyalarni piyoda yurishga oʻrgatish.1. Aholini profilaktik tibbiy koʻriklardan oʻtkazish grafigini ishlab chiqish.2024-yil 1-noyabrQoraqalpogʻiston Respublikasi, viloyatlar va Toshkent shahri, tuman (shahar) tashkilotlarining kambagʻal oilalarga biriktirilgan rahbar xodimlari2. Tasdiqlangan grafik asosida tibbiy koʻriklar tashkil etish.3. Sogʻlom turmush tarzini targʻibot va tashviqot qilish ishlarini amalga oshirish.DoimiyV. Ijtimoiy xizmatdan foydalanish imkoniyatini roʻyobga chiqarish choralarini amalga oshirish19.Kambagʻal oilalar reyestrini shakllantirish hamda oilalarni kambagʻallikdan chiqarish boʻyicha individual reja ishlab chiqish tartibini belgilash.1. Oilalarni Kambagʻal oilalar reyestriga kiritish va chiqarish mezonlarini ishlab chiqish va tasdiqlash uchun “Kambagʻallikdan farovonlik sari” dasturini amalga oshirish boʻyicha respublika komissiyasiga kiritish.2024-yil 10-noyabrIjtimoiy himoya milliy agentligi(S. Abdullayev),Kambagʻallikni qisqartirish va bandlik vazirligiQoraqalpogʻiston Respublikasi Vazirlar Kengashi, viloyatlar va Toshkent shahri hokimliklari2. Oilalarni kambagʻallikdan chiqarish boʻyicha individual reja ishlab chiqish tartibini tasdiqlash uchun “Kambagʻallikdan farovonlik sari” dasturini amalga oshirish boʻyicha respublika komissiyasiga kiritish.2024-yil 1-dekabr3. Kambagʻal oilalar reyestrini shakllantirish hamda yuritishni yoʻlga qoʻyish.2024-yil 1-dekabr20.Oilaning mehnatga layoqatli aʼzolaridan bandlik talab qilgan holda koʻrsatiladigan ijtimoiy xizmatlar va yordamlar roʻyxatini tasdiqlash.1. Vazirlar Mahkamasining qaror loyihasini ishlab chiqish;2. Manfaatdor vazirlik va idoralar bilan qaror loyihasi kelishish;3. Qaror loyihasini Vazirlar Mahkamasiga kiritish.Ikki oy muddatdaIjtimoiy himoya milliy agentligi(J. Abruyev),Kambagʻallikni qisqartirish va bandlik vazirligi21.Kambagʻal oilalar reyestriga kiritilgan boquvchisini yoʻqotgan toʻliq boʻlmagan oilalar, mehnatga layoqatli shaxs boʻlmagan oilalar, ikki va undan ortiq nogironligi boʻlgan shaxs mavjud oilalardagi oʻzgalar parvarishiga muhtoj shaxslarga kunduzgi qatnov asosida qarab turish xizmatini yoʻlga qoʻyish.Oʻzgalar parvarishiga muhtoj shaxslarga kunduzgi qatnov asosida qarab turish xizmatini Samarqand va Toshkent shahrida eksperiment tariqasida autsorsing asosida amalga oshirish tartibini ishlab chiqish.Bunda Kambagʻal oilalar reyestriga kiritilgan boquvchisini yoʻqotgan toʻliq boʻlmagan oilalar, mehnatga layoqatli shaxs boʻlmagan oilalar, ikki va undan ortiq nogironligi boʻlgan shaxs mavjud oilalardagi oʻzgalar parvarishiga muhtoj shaxslarga kunduzgi qatnov asosida qarab turish xizmatlari amalga oshirilishini nazarda tutish.2024-yil 1-noyabrIjtimoiy himoya milliy agentligi(M. Tashxodjayev),Kambagʻallikni qisqartirish va bandlik vazirligi22.Ijtimoiy yetimlikning oldini olish, yetim va ota-ona qaramogʻidan mahrum boʻlgan bolalarga individual yondashuv asosida xizmat koʻrsatish uchun mahallalarda oila shaklidagi kichik hajmli ? bolalar uylari tashkil etish.1. Toshkent shahrida eksperiment tariqasida mahallalarda oila shaklidagi kichik hajmli bolalar uylarini tashkil etish.2024-yil 31-dekabrIjtimoiy himoya milliy agentligi(S. Abdullayev)2. Eksperiment natijalaridan kelib chiqib, mahallalarda oila shaklidagi kichik hajmli bolalar uylarini tashkil etish tartibini ishlab chiqib, tasdiqlash uchun Vazirlar Mahkamasiga kiritish.2025-yil 31-martVI. Mahalla infratuzilmasini rivojlantirish, mahallani elektr energiyasi bilan uzluksiz taʼminlash, uning tuman markazi bilan transport jihatidan bogʻlanganligini yaxshilash, ichki yoʻllarni taʼmirlash va tomorqalarni sugʻorish suvi bilan taʼminlash imkoniyatini yaxshilash, hududlarni jadal kompleks rivojlantirish23.Eng ogʻir ahvoldagi mahallalarning infratuzilmasini yaxshilash dasturini amalga oshirish.1. Vazirlar Mahkamasi tomonidan tasdiqlangan roʻyxat boʻyicha eng ogʻir ahvoldagi 1000 ta mahallaning infratuzilmasi holatini (elektr energiyasi, suv, gaz, sugʻorish tizimi, internet, ichki yoʻllar va boshqa) oʻrganish.2024-yil 15-oktabrKambagʻallikni qisqartirish va bandlik vazirligi,Iqtisodiyot va moliya vazirligi(A. Xaydarov),Oʻzbekiston mahallalari uyushmasi(K. Kuranbayev),Mahallalarga biriktirilgan respublika darajasidagi davlat idoralarining rahbar xodimlari2. Mahallalarda tomorqa yerlarini sugʻorishni yaxshilash yoki ularga elektr energiyasi barqaror yetkazib berilishini taʼminlash, internet sifatini yaxshilash, ichki yoʻllarni taʼmirlash va boshqa infratuzilmani yaxshilash dasturini Vazirlar Mahkamasiga kiritish.2024-yil 20-oktabr3. Mahallalarda tomorqa yerlarini sugʻorishni yaxshilash yoki ularga elektr energiyasi barqaror yetkazib berilishini taʼminlash, internet sifatini yaxshilash, ichki yoʻllarni taʼmirlash va boshqa infratuzilmani yaxshilash dasturi uchun 3,2 trillion soʻm mablagʻ ajratish.2024-2025-yillar24.Tuman va shaharlarning ixtisoslashuvidan kelib chiqib, sanoat, qishloq xoʻjaligi hamda xizmat koʻrsatish sohalarida tadbirkorlikni rivojlantirish.Har bir tuman uchun sanoat, qishloq xoʻjaligi hamda xizmat koʻrsatish sohalarida tadbirkorlikni rivojlantirishga turtki beruvchi 5 tadan “drayver” loyihalar roʻyxatini tasdiqlash.Oʻn kun muddatdaVazirlar Mahkamasi, Iqtisodiyot va moliya vazirligi(A. Xaydarov),tegishli vazirlik va idoralarMazkur loyihalarning zarur infratuzilmasini yaratish uchun Davlat budjetidan 1 trillion soʻm mablagʻlar ajratish.2024-2025-yillar25.2024-2025-yillarda jadal kompleks rivojlantirish uchun tanlab olingan 15 ta tuman va shaharni kompleks rivojlantirish dasturlarini tasdiqlash choralarini koʻrish.1. 2024-2025-yillarda jadal kompleks rivojlantirish uchun tanlab olingan 15 ta tuman va shaharni kompleks rivojlantirish dasturini ishlab chiqish va tasdiqlash.Bunda kamida bittadan mahallada “yashil mahalla” loyihalarini amalga oshirish nazarda tutiladi.2024-yil 1-dekabrVazirlar Mahkamasi,Iqtisodiyot va moliya vazirligi(A. Xaydarov),tegishli vazirlik va idoralar2. Tasdiqlangan dastur doirasida belgilangan vazifalarni amalga oshirish va yuzaga kelayotgan muammolarni oʻrganish va bartaraf etish boʻyicha choralar koʻrish.Dasturda nazarda tutilgan muddatlarda26.2025-2026-yillarda qoʻshimcha 30 ta tuman (shahar)ni jadal kompleks rivojlantirish.1. Hududlarni oʻrgangan holda 30 ta tuman (shahar) roʻyxatini shakllantirish.2. Shakllantirilgan roʻyxat asosida 30 ta tuman (shahar)ni 2025-2026-yillarga moʻljallangan jadal kompleks rivojlantirish dasturini tasdiqlash.3. Tasdiqlangan dastur doirasida ishlarni manzilli olib borish.2025-yil 1-iyulVazirlar Mahkamasi,Iqtisodiyot va moliya vazirligi(A. Xaydarov),tegishli vazirlik va idoralarVII. Zamonaviy axborot texnologiyalaridan foydalanish, mahallani muntazam internet aloqasi bilan taʼminlash27.Kambagʻallikni qisqartirish boʻyicha raqamli texnologiyalarni rivojlantirish sohasida zarur chora-tadbirlar dasturini amalga oshirish.1. Kambagʻallikni qisqartirish boʻyicha raqamli texnologiyalarni rivojlantirish sohasida amalga oshiriladigan chora-tadbirlar dasturini tasdiqlash.Dasturda mahallani muntazam internet aloqasi bilan taʼminlash, har bir kambagʻal oilaga imtiyozli tarzda noutbuk olib berish, kambagʻal oilalarning aʼzolarining axborot texnologiyalari va dasturlash boʻyicha oʻquv kurslarida oʻqishi uchun sharoit yaratish, shu jumladan, maktablarda toʻgaraklar tashkil etishni nazarda tutish.2. Tasdiqlangan dastur doirasida ishlarni sifatli tashkil etish va doimiy monitoring oʻrnatib borish choralarini koʻrish.2024-yil 1-noyabrRaqamli texnologiyalar vazirligi(Sh. Shermatov),Maktabgacha va maktab taʼlim vazirligi(X. Umarova),Iqtisodiyot va moliya vazirligi(I. Norqulov)28.Internet tarmoqlari sifatini oshirish, maktablar bilan birga kambagʻal oila aʼzolari uchun axborot texnologiyalari toʻgaraklarini tashkil etishda yuzaga kelgan muammolarni hal etishga koʻmaklashish.1. Internet tarmoqlari holatini manzilli oʻrganish va internet bilan bogʻliq muammolar mavjud boʻlgan mahallalar roʻyxatini shakllantirish va Raqamli texnologiyalar vazirligiga taqdim etish.2. Kambagʻal oilalar farzandlari uchun axborot texnologiyalari toʻgaraklarini tashkil etish va aniqlangan muammolarni masʼullar tomonidan joylarda hal etishga koʻmaklashish.DoimiyMahallalarga biriktirilgan respublika darajasidagi davlat idoralarining rahbar xodimlari29.Yoshlarning tafakkurini kengaytirishga, xorijiy tillarni va matn, jadval hamda grafiklarni tayyorlash va tahrirlash dasturlarini (microsoft office va shu kabi boshqalar), dasturlash koʻnikmalarini oʻrganishga asoslangan oʻquv kurslar majmuini ishlab chiqish hamda har bir noutbuklarga oʻrnatish.1. Dasturlash koʻnikmalarini oʻrganishga asoslangan oʻquv kurslar majmuini ishlab chiqish.2. Kambagʻal oila aʼzolarining farzandlariga beriladigan noutbuklarga zaruriy ishlash dasturlarini oʻrnatish.3. Dasturlar bilan ishlash boʻyicha qoʻllanmalarni noutbukka joylashtirish va ulardan foydalanish boʻyicha zaruriy koʻnikmalarni berish.2024-yil 1-noyabrRaqamli texnologiyalar vazirligi(Sh. Shermatov),Yoshlar ishlar agentligi(A. Saʼdullayev),Maktabgacha va maktab taʼlim vazirligi(X. Umarova)30.Yoshlarga tafakkurini kengaytirish, xorijiy tillarni va dasturlash asoslarini oʻrganishga qaratilgan masofaviy oʻquv kurslarida bepul oʻqish imkoniyatini yaratish hamda undan erkin foydalanishni taʼminlash.1. Masofaviy oʻquv kurslarida bepul oʻqish tartibini ishlab chiqish va tasdiqlash.2. Yoshlarning tafakkurini kengaytirish, xorijiy tillarni va dasturlash asoslarini oʻrganish boʻyicha yillik buyurtmalarni ishlab chiqish.3. Masofaviy oʻquv kurslarini tashkillashtirish hamda monitoring ishlarini olib borish.Uch oy muddatdaRaqamli texnologiyalar vazirligi(Sh. Shermatov),Yoshlar ishlar agentligi(A. Saʼdullayev),Maktabgacha va maktab taʼlim vazirligi(X. Umarova)